
LEABHRÁN EOLAIS
PLEANÁLAÍ FEIDHMIÚCHÁIN




[bookmark: _Hlk136254596][bookmark: _Hlk136258007]DÁTA DEIRIDH CHUN IARRATAIS CHOMHLÁNAITHE A FHÁIL:


[bookmark: _Hlk164773229]4.00pm Dé Luain 7 Deireadh Fómhair 2024
_______________________________________________________________
Comhairle Cathrach na Gaillimhe
Halla na Cathrach
 Bothar an Choláiste
Gaillimh
 H91X4K8

Rphost: recruitment@galwaycity.ie 
Teil: 091-536400













· Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

[bookmark: _Hlk167278919][bookmark: _Hlk164773275]Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00pm Dé Luain, 7 Deireadh Fómhair 2024. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· [bookmark: _Hlk164773287]Iarratais trí Ríomhphost:  Ní mór an fhoirm iarratais chomhlánaithe, mar aon le cóipeanna scanta de Cháilíochtaí Oideachais & Ceadúnas Tiomána ábhartha (má bhaineann) ábhartha a sheoladh trí ríomhphost chuig recruitment@galwaycity.ie faoi 4.00pm Dé Luain, 7 Deireadh Fómhair 2024. Cinntigh go bhfuil “Pleanálaí Feidhmiúcháin” scríofa sa bharra ábhair

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh mar aon le cóipeanna scanta de Cháilíochtaí Oideachais & Ceadúnas Tiomána ábhartha (má bhaineann), ní mór í a chur isteach  faoi  4.00pm Dé Luain, 7 Deireadh Fómhair 2024.

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.
· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.

	SÍOS AR AN BPOST
[bookmark: _Hlk137468703]Tá an Pleanálaí Feidhmeach ar an dara grád faoi láthair laistigh de na ceithre sraith de phoist pleanála i gComhairle Cathrach na Gaillimhe.  Áirítear ar an réimse post sin, na gráid éagsúla ó Phleanálaí Cúnta, Pleanálaí Feidhmeach, Feidhmeannach Sinsearach agus Pleanálaí Sinsearach.  Oibríonn Pleanálaithe Feidhmeach laistigh den Feidhm Pleanála.  Oibríonn an rannóg ar an iomlán faoi na ceannteidil seo a leanas: Pleanáil Chun Cinn, Bainistíocht Forbartha, Forfheidhmiú agus Tograí Speisialta.  Mar sin féin, beidh ar Phleanálaí Feidhmeach ionchur a bheith aige/aici ar fhoirne togra ildisciplíneacha ó am go chéile, faoi stiúir agus bainistiú líne Phleanálaí Feidhmiúcháin Sinsearach.  Bíonn ról tábhachtach ag Údaráis Áitiúla freisin maidir le tacú le forbairt eacnamaíoch agus fiontar a chur chun cinn ag an leibhéal áitiúil.  
D’fhéadfadh sé go n-éileofaí ar an bPleanálaí Feidhmeach ó am go chéile ionadaíocht a dhéanamh ar an bPleanálaí Feidhmiúcháin Sinsearach nó ar phearsanra níos sinsearaí agus ní mór dó/di a bheith sásta tabhairt faoi dúshlán sin. Táthar sa tóir ar dhuine an-spreagtha don phost seo, a bhfuil meon láidir tiomanta aige/aici maidir le seirbhísí poiblí ar ardchaighdeán a sheachadadh agus ní mór dó/di eolas agus tuiscint mhaith a bheith aige/aici ar na nithe seo a leanas:

•	Seirbhísí an údaráis áitiúil, na príomhpháirtithe leasmhara agus caidrimh
•	Struchtúir rialtais áitiúil agus a ról daonlathach agus a sainordú
•	Saincheisteanna rialtais áitiúil reatha, treochtaí sa todhchaí agus treo straitéiseach na hearnála, go háirithe i ndáil le beartas pleanála agus cleachtas
•	Beartais thábhachtacha a threoraíonn an earnáil rialtais áitiúil
•	Saincheisteanna pleanála Áitiúla, Réigiúnacha agus Náisiúnta 
•	Caidreamh oibre tairbheach leathan a chothú agus a choimeád go hinmheánach agus go seachtrach leis an eagraíocht 
•	Athrú a fheidhmiú
•	Luachanna na seirbhíse poiblí





Ba chóir go mbeadh buneolas teicniúil den chéadscoth agus taithí maidir le beartas pleanála agus cleachtais ag an iarrthóir, ar na nithe seo a leanas san áireamh:

•	Reachtaíocht & nósanna imeachta pleanála feadh na réimsí de phleanáil chun cinn, bainistiú forbartha agus forfheidhmiú go háirithe 
•	Na saincheisteanna pleanála reatha agus sa todhchaí atá roimh Chathair na Gaillimhe agus roimh an gceantar níos leithne
•	Riarachán, scríobh turascálacha chomh maith le bheith ábalta moladh réasúnach a dhéanamh a mbeidh taighde stuama déanta ina leith
•	Taithí ag obair laistigh d’fhoirne ildisciplíneacha nó a bheith ábalta a léiriú go bhfuil ar do chumas sin a dhéanamh
•	Ceannasaíocht togra nó foirne
•	Feasacht ar Shláinte, Sábháilteacht agus Leas san ionad oibre agus sin a bhainistiú
•	Córais ICT a oibriú, go háirithe próiseáil focal, cur i láthair agus córais GIS
•	Tosaíocht a thabhairt d’obair go héifeachtach
•	Oibriú as do stuaim féin
•	Ag déileáil go héifachtach le héilimh a bhíonn ag teacht salach ar a chéile
•	Ag obair faoi bhrú chuig sprioc-amanna dochta`














DUALGAIS AGUS FREAGRACHTAÍ




Seo a leanas cuid de na dualgais a bheidh le sannadh, cé nach liosta críochnaitheach é agus d’fhéadfaí é a athbhreithniú ó am go chéile de réir mar is gá ón eagraíocht: 
· Cuairteanna suímh a dhéanamh agus moltaí a ullmhú ar iarratais phleanála sannaithe lena n-áirítear iarratais a dhéantar go díreach chuig an mBord Pleanála nuair a lorgaítear tuarascáil ó údarás áitiúil.
· Freagraí a ullmhú ar iarratais réamhphleanála agus cruinnithe réamhphleanála a reáchtáil.
· Freagraí a ullmhú ar achomhairc phleanála, freastal ar éisteachtaí ó bhéal agus ionchur a ullmhú dóibh de réir mar is gá.
· Cuairteanna suímh a chomhlíonadh agus moltaí a ullmhú i ndáil le forfheidhmiú pleanála agus suíomhanna tréigthe, lena n-áirítear freastal ar chásanna cúirte agus fianaise a thabhairt. 
· Freagraí a ullmhú ar aighneachtaí maidir le coinníollacha pleanála a chomhlíonadh.
· Comhairle a thabhairt agus moltaí a ullmhú ar iarratais dearbhaithe forbartha díolmhaithe faoi ‘Alt 5’ agus ‘Alt 57’ agus dearbhaithe eile de réir mar a ordaítear.
· Comhairle pleanála a thabhairt maidir le hullmhú agus próiseáil iarratais fhorbartha “Chuid 8” Údaráis Áitiúil. 
· Ról pleanála i ndáil le tuarascálacha comhshaoil a bhaineann leis na ceanglais reachtúla sonracha sin maidir le pleanáil bainistithe forbartha agus pleanáil beartais.  
· Measúnú pleanála ar luach agus tionchair ar oidhreacht thógtha a bhaineann le bainistiú forbartha agus pleanáil beartais 
· Ag freagairt d’fhiosrúcháin phleanála, tuairisceáin a chomhlánú etc. ó rannóga eile sa Chomhairle agus ó chomhlachtaí náisiúnta agus réigiúnacha Rialtais/reachtúla/seachtracha de réir mar a ordaítear.
· Obair suirbhé, taighde, anailís a chomhlíonadh, beartais agus moltaí a dhréachtú, ráitis i scríbhinn a ullmhú agus léarscáileanna agus obair eile de réir mar is gá ar an bPlean Forbartha comhaontaithe agus ar an gclár oibre Pleanála Beartais Chun Cinn, lena n-áirítear, cé nach bhfuiltear teoranta chucu, pleananna agus tuarascálacha comhshaoil gaolmhara, straitéisí agus staidéir pleanála eile, straitéisí / pleananna athghiniúna uirbeacha, dearadh uirbeach/straitéisí sa réimse poiblí.
· Ionchur a bheith agat in ullmhú, i mbainistiú agus i riaradh measúnaithe comhshaoil ar iarratais phleanála agus pleananna / cláir de réir mar is gá.
· Cúnamh ag eagrú agus ag éascú le comhchomhairliúcháin phoiblí agus a bheith rannpháirteach lena n-áirítear ag freastal ar chruinnithe agus ar fhóraim phoiblí eile, cuir i láthair a dhéanamh agus fiosrúcháin a thaifeadadh agus a fhreagairt.
· Ag déileáil go gairmiúil, go cúirtéiseach agus go héifeachtúil le fiosrúcháin ó bhaill den phobal agus óna ngníomhairí.
· Ardleibhéal seirbhíse a sholáthar d’ionadaithe poiblí, lena n-áirítear freastal ar chuir i láthair agus cuir i láthair a dhéanamh chuig an gCoiste Beartais Straitéiseach iomchuí agus ag cruinnithe den Chomhairle agus de Choistí Ceantair.
· Cultúr Sláinte agus Sábháilteachta san ionad oibre a choimeád, a bhainistiú nuair is gá agus a fhorbairt go forghníomhach
· A bheith gníomhach i bhForbairt/in Oiliúint Ghairmiúil Leanúnach.
· Úsáid ICT agus éifeachtúlachtaí eile a ionchorpú i gcleachtais oibre.
· Ag gníomhú mar bhall d’fhoireann ar thograí sonracha agus a bheith ag ullmhú agus ag freastal ar chruinnithe foirne. 
· Ag obair i ról maoirseachta i ndáil le réimsí oibre a bhaineann le pleanáil de réir mar is gá, agus ról a ghlacadh freisin in ionchur na rannóige pleanála i bhfoirne ildisciplíneacha de réir mar a shonraíonn an Pleanálaí Feidhmiúcháin Sinsearach nó an Pleanálaí Sinsearach. 
· Ról bainistíochta togra a ghlacadh ar thograí a bhaineann le pleanáil straitéiseach de réir mar is gá.
· Ag gníomhú nó ag déanamh ionadaíochta ar phearsanra sinsearach agus iad as láthair de réir mar is gá.
· Aon dualgas eile den leibhéal agus den fhreagracht chéanna a chomhlíonadh, de réir mar is gá , nó de réir mar a shanntar, ó am go ham.













CÁILÍOCHTAÍ DON PHOST 





1. Carachtar: 
Caithfidh gach iarrthóir a bheith mar dhuine ar dhea-phearsanacht
2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.










4.	Oideachas, taithí, srl.:
Caithfidh gach iarrthóir, ar an dáta is déanaí le haghaidh foirm iarratais críochnaithe a fháil:- 
I. Beidh cáilíocht sa Phleanáil ag iarrthóirí (leibhéal 8 ar a laghad ar an gCreat Náisiúnta Cáilíochtaí);
II. beidh cúig bliana de thaithí ábhartha shásúil aige nó aici ar obair phleanála;
III. beidh ardchaighdeán oiliúna agus saineolais theicniúil aige nó aici;
IV. beidh ardleibhéal taithí riaracháin aige nó aici.
[bookmark: _Hlk135218695]
Ní mór d’iarrthóirí Ceadúnas Tiomána de Chatagóir B iomlán neamhcheadaithe a chur isteach


*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.


Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.











	INNIÚLACHTAÍ DON PHOST

Leagtar síos na príomhinniúlachtaí don phost sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.
	Beartas & Cleachtas Pleanála:
	Taithí agus mioneolas ar chur i bhfeidhm praiticiúil maidir le:
· Reachtaíocht Pleanála na hÉireann agus príomhthreoracha Eorpacha ábhartha, lena n-áirítear nósanna imeachta gaolmhara
· Saincheisteanna pleanála a bhaineann le Comhairle Cathrach na Gaillimhe agus a réigiún níos leithne
· Treochtaí & saincheisteanna pleanála stairiúla, tráthúla agus atá ag teacht chun cinn in Éirinn 
· Tuairisc a scríobh agus measúnú nó moladh réasúnaithe a chur in iúl
· Reachtaíocht um Sláinte agus Sábháilteachta

	Bainistíocht agus Athrú
	· Léiríonn sé nó sí nuálaíocht agus cruthaitheacht chun torthaí straitéiseacha rathúla a bhaint amach
· Déanann sé nó sí an tabhairt isteach d’athraithe a bhainistiú go héifeachtach agus léiríonn sé nó sí solúbthacht agus oscailteacht maidir le hathruithe.
· Déanann sé nó sí bainistiú rathúil ar raon tionscadal agus gníomhaíochtaí oibre éagsúla ag an am céanna.
· Déanann sé nó sí baill foirne a threorú, a spreagadh agus a bhainistiú agus foirne éifeachtacha a thógáil.
· Déanann sé nó sí acmhainní a bhainistiú, cleachtais oibre a mheas agus éifeachtúlachtaí a bhaint amach.

	Torthaí a Sheachadadh:
	Réiteach Fadhbanna agus Cinnteoireacht 
Leagann sé nó sí a m(h)éar ar an eolas ríthábhachtach agus tá sé nó sí ábalta dul i ngleic le saincheisteanna go loighciúil. Tuigeann sé nó sí comhthéacs agus tionchar na gcinntí a dhéantar. Gníomhaíonn sé nó sí go cinntitheach agus déanann sé nó sí cinntí tráthúla, eolasacha agus éifeachtacha. 


Pleanáil Oibriúcháin 
Cuidíonn sé nó sí le pleananna oibriúcháin agus forbraíonn sé nó sí pleananna foirne de réir tosaíochtaí agus gníomhartha dá réimse oibríochtaí. Déanann sé nó sí an ghníomhaíocht a tharmligean agus a rianú, agus déanann sí nó sí monatóireacht uirthi.  Bunaíonn sé nó sí ardchaighdeáin seirbhíse agus cúram custaiméirí. 

Acmhainní a Bhainistiú  
Bainistíonn sé nó sí an leithdháileadh, an úsáid agus an mheastóireacht d’acmhainní chun a chinntiú go n-úsáidtear iad go héifeachtach chun pleananna oibriúcháin a sheachadadh. Spreagann se nó sí laghdú i gcostas agus íoslaghdú dramhaíola, agus cuireann sé nó sí é seo chun cinn. 

Torthaí ar Ardchaighdeán a Sheachadadh
Déanann sé nó sí an bhaint amach de thorthaí ardchaighdeáin i seachadadh seirbhísí a chur chun cinn.  Eagraíonn sé nó sí seachadadh seirbhísí chun an caighdeán riachtanach a bhaint amach nó a shárú. Déanann sé nó sí na torthaí a bhaintear amach a mheas, aithníonn sé nó sí an fhoghlaim agus cuireann sé nó sí na feabhsuithe atá ag teastáil i bhfeidhm.

	Feidhmíocht Trí Dhaoine:
	Ceannaireacht agus Spreagthach 
Spreagann sé nó sí daoine eile ina n-aonar agus i bhfoirne chun obair ardchaighdeáin agus torthaí dírithe ar an gcustaiméir a sheachadadh. Forbraíonn sé nó sí inniúlacht na mball foirne agus cabhraíonn sé nó sí leo a lánacmhainneacht a bhaint amach.  Tugann sé nó sí ceannaireacht le dea-shampla i dtéarmaí tiomantais, solúbthachta agus éiteas láidir seirbhíse custaiméara. 

Feidhmíocht a Bhainistiú 
Bainistíonn sé nó sí feidhmíocht go héifeachtach lena n-áirítear tearcfheidhmíocht nó coinbhleacht.  Tugann sé nó sí cumhacht agus misneach do dhaoine a gcuid den phlean oibriúcháin a sheachadadh. 

Cumarsáid Éifeachtach a Dhéanamh 
Aithníonn sé nó sí luach a bhaineann le agus an gá atá le cumarsáid éifeachtach a dhéanamh le gach fostaí. Éisteann sé nó sí go gníomhach le daoine eile. Tá dea-scileanna cumarsáide éifeachtacha ó bhéal agus i scríbhinn aige nó aici. Cuireann sé nó sí smaointe i láthair go soiléir agus go héifeachtach do dhaoine aonair agus do ghrúpaí. 

	Éifeachtacht Phearsanta
	Eolas Ábhartha 
Coinníonn sé nó sí suas chun dáta le forbairtí reatha, treochtaí agus dea-chleachtas ina réimse freagrachta. Léiríonn sé nó sí an t-eolas, an tuiscint agus an oiliúint speisialaithe a theastaíonn don ról. Tá eolas agus tuiscint láidir aige nó aici ar dhualgais reachtúla na reachtaíochta Sláinte agus Sábháilteachta agus a cur i bhfeidhm san ionad oibre. 

Athléimneacht agus Folláine Phearsanta 
Léiríonn sé nó sí féinmhuinín chuí agus dhearfach. Coinníonn sé nó sí guaim air nó uirthi féin faoi bhrú agus feidhmíonn sé nó sí go héifeachtach i dtimpeallacht ina bhfuil castacht agus luas suntasach. 

Ionracas 
Iompraíonn sé nó sí ar bhealach macánta, iontaofa agus ómósach agus bíonn sé nó sí trédhearcach, cothrom agus comhsheasmhach nuair a bhíonn sé nó sí ag déileáil le daoine eile. Tá sé nó sí tiomanta do shláine & do dea-luachanna seirbhíse poiblí;

Spreagadh Pearsanta, Tionscnamh agus Gnóthachtáil 
Tá sé nó sí díograiseach faoin ról agus leagann sé nó sí síos spriocanna dúshlánacha chun torthaí ardchaighdeáin a bhaint amach. Tá sé nó sí féin-spreagthach agus dianseasmhach nuair a bhíonn deacrachtaí aige nó aici. Déanann sé nó sí machnamh criticiúil rialta chun a aithint conas is féidir a f(h)eidhmíocht féin a fheabhsú.














PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil  (Imlitir EL 02/2024):

	Pointe
	01/06/2024

	1
	€57,336

	2
	€59,423

	3
	€61,509

	4
	€63,599

	5
	€65,688

	6
	€67,776

	7
	€69,866

	8
	€71,944

	9
	€74,044

	10
	€76,126

	LSI 1
	€78,526

	LSI 2
	€79,701



NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €57,336

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.


Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula gceapfar é/í.


Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.


Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.




	LEAGAN AMACH AN CHOMÓRTAIS 
Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 

leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.


Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  


EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002][bookmark: _Hlk164773513]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00pm Dé Luain 7 Deireadh Fómhair 2024. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Achomhairc:
Breithneoidh Comhairle Cathrach na Gaillimhe achomhairc maidir le hincháilitheacht agus cinntí i ndáil le gearrliostú. Ní mór d’iarrthóirí na hachomhairc sin a dhéanamh i scríbhinn laistigh de 5 lá oibre tar éis dóibh fógra a fháil maidir leis an gcinneadh ábhartha. Tar éis di achomharc a fháil, breathnóidh Comhairle Cathrach na Gaillimhe arís ar na cinntí roghnúcháin agus cuirfear toradh an athbhreithnithe sin in iúl don iarrthóir.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

